Na temelju članka 36. Statuta Općine Vladislavci («Službeni glasnik» Općine Vladislavci broj 3/13, 3/17, 2/18, 4/20, 5/20- pročišćeni tekst i 8/20) i članka 6. stavka 2. i 3. Odluke o dodjeli učeničkih stipendija na području Općine Vladislavci («Službeni glasnik» Općine Vladislavci broj 10/20) općinski načelnik Općine Vladislavci dana 19. ožujka 2021. godine, objavljuje

**3. JAVNI NATJEČAJ**

**za dodjelu učeničkih stipendija na području Općine Vladislavci**

**za školsku 2020/2021 godinu**

1. Za školsku 2020/2021 godinu po ovom natječaju dodijelit će se ukupno 8 (osam) stipendija redovnim učenicima s područja Općine Vladislavci.

Visina mjesečne stipendije iznosi 200,00 kn mjesečno, stipendija se isplaćuje do 15-tog u mjesecu za prethodni mjesec.

U 2021. godini biti će isplaćene i mjesečne stipendije za razdoblje od rujna 2020. godine do 31.prosinca 2020. godine.

1. Pravo sudjelovanja na natječaju za dodjelu učeničkih stipendija na području Općine Vladislavci imaju redovni učenici koji ispunjavaju sljedeće uvjete:

* da su državljani Republike Hrvatske
* da pohađaju srednju školu u Republici Hrvatskoj
* da tijekom školovanja nisu ponavljali godinu
* da u protekloj godini obrazovanja imaju najmanji ostvareni prosjek ocjena od 4,00
* da nisu korisnici neke druge stipendije
* da imaju prebivalište na području Općine Vladislavci najmanje 1 godinu
* da su završili 1. (prvi) razred srednje škole

Zahtjevi koji ne ispunjavaju propisane uvjete neće se uzeti u razmatranje.

1. Mjerila na temelju kojih se obavlja odabir kandidata za dodjelu stipendija jesu:
   1. prosjek ocjena u prethodnom školovanju i to:

|  |  |
| --- | --- |
| **Prosječna ocjena**  **u srednjoj školi** | **Bodovi** |
| 4,91-5,00 | 19 |
| 4,81-4,90 | 17 |
| 4,71-4,80 | 15 |
| 4,61-4,70 | 13 |
| 4,51-4,60 | 11 |
| 4,41-4,50 | 9 |
| 4,31-4,40 | 7 |
| 4,21-4,30 | 5 |
| 4,11-4,20 | 3 |
| 4,00-4,10 | 1 |

* 1. postignut uspjeh na natjecanjima u znanju u prethodnoj školskoj godini:

|  |  |  |
| --- | --- | --- |
| **Rang natjecanja** | **Osvojeno mjesto** | **Bodovi** |
| Međunarodno | 1. mjesto | 6 |
| 2. mjesto | 5 |
| 3. mjesto | 4 |
| sudjelovanje | 3 |
| Državno | 1. mjesto | 5 |
| 2. mjesto | 4 |
| 3. mjesto | 3 |
| sudjelovanje | 2 |
| Županijsko | 1. mjesto | 4 |
| 2. mjesto | 3 |
| 3. mjesto | 2 |
| sudjelovanje | 1 |

Ako na listama dva ili više kandidata ostvare jednak broj bodova, prednost se daje kandidatu s nižim prihodima po članu obitelji.

1. Međusobna prava i obveze između Općine Vladislavci i korisnika stipendije uredit će se ugovorom o stipendiranju.
2. Kandidat kojem bude odobrena stipendija, dužan je prije sklapanja ugovora o stipendiji priložiti:
   1. izjavu pod krivičnom i materijalnom odgovornošću da nije korisnik neke druge stipendije, ovjerenu od javnog bilježnika
3. Uz zamolbu za dodjelu učeničke stipendije prilaže se sljedeće:
   1. kratak životopis
   2. potvrda o redovnom upisu u srednju školu
   3. preslike svjedodžbi prethodno završenih razreda srednjoškolskog obrazovanja
   4. dokaze o sudjelovanju na županijskom, državnom ili međunarodnom natjecanju i postignutim uspjesima na natjecanjima
   5. izjava o broju članova zajedničkog domaćinstva
   6. potvrde porezne uprave o visini dohotka za 2020. godinu za sve članove domaćinstva
   7. NAPOMENA: uvjerenje o prebivalištu i dokaz o hrvatskom državljanstvu pribavlja Jedinstveni upravni odjel Općine Vladislavci.
4. **Rok za podnošenje zamolbi je 15 dana od dana objave poziva na web stranici Općine Vladislavci – www.opcina-vladislavci.hr (zadnji dan za dostavu zamolbi s prilozima je 6. travnja 2021. godine).**
5. **Zamolbe s prilozima dostavljaju se na adresu: Općina Vladislavci, Kralja Tomislava 141, 31404 Vladislavci, neposredno ili putem pošte.**
6. Općinski načelnik imenuje tročlano Povjerenstvo za zaprimanje i pregled zahtjeva. Prijedlog liste kandidata za dodjelu stipendije Povjerenstvo je dužno objaviti u roku od 30 dana od isteka roka za podnošenje prijava.
7. Nezadovoljni kandidat može u roku od 8 dana od dana objave liste podnijeti prigovor općinskom načelniku, koji je dužan odlučiti o prigovoru u roku od 15 dana od dana isteka roka za prigovor. Odluka općinskog načelnika je konačna
8. Odluku o dodjeli učeničke stipendije Općine Vladislavci donosi općinski načelnik.

Nakon donošenja Odluke o dodjeli učeničke stipendije Općine Vladislavci, općinski načelnik će sa učenicima/roditeljima/zakonskim skrbnicima sklopiti ugovor o stipendiranju u kojem će se regulirati sva međusobna prava i obveze.

1. Korisnik stipendije gubi pravo na stipendiju u sljedećim slučajevima:
   1. ako se utvrdi da je pravo na stipendiju ostvario na temelju neistinitih podataka
   2. ako prekine školovanje, odnosno ne završi školsku godinu zbog isključenja
   3. ako započne primati stipendiju iz drugih izvora.

Općina Vladislavci pridržava pravo jednostranog raskida ugovora o stipendiranju u slučajevima iz točke 12.1., 12.2 i 12.3. ovog natječaja, kao i pravo zahtijevati povrat svih isplaćenih stipendija u slučajevima iz točke 12.1. i 12.2. ovog natječaja.

1. Nepotpune i nepravodobne zamolbe neće se uzeti u razmatranje, kao ni zamolbe kandidata koji ne ispunjavaju sve opće i posebne uvjete.
2. Dodatne obavijesti zainteresirani studenti mogu dobiti u Jedinstvenom upravnom odjelu radnim danom od 8,00 do 15,00 sati, ili na telefon 031 391 250, te adresu elektroničke pošte: [vladislavci.tajnik@gmail.com](mailto:vladislavci.tajnik@gmail.com)

KLASA: 604-01/21-01/25

URBROJ: 2158/07-02-21-01

Vladislavci, 19. ožujka 2021.

**Općinski načelnik**

Marjan Tomas